CELEX: 
Language: lv
Date: 2004-11-06 00:00:00
Title: Padomes Regula (EK) Nr. 1927/2004 (2004. gada 21. oktobris) attiecībā uz Nolīguma slēgšanu vēstuļu apmaiņas veidā par to, lai uz laikposmu no 2004. gada 1. jūlija līdz 2005. gada 30. jūnijam pagarinātu termiņu Protokolam, ar kuru nosaka zvejas iespējas un finansiālo ieguldījumu, kas paredzēts Eiropas Ekonomikas kopienas un Zaļā Raga Salu Republikas Nolīgumā par zveju pie Zaļā Raga salu krastiem#Nolīgums vēstuļu apmaiņas veidā par to, lai uz laikposmu no 2004. gada 1. jūlija līdz 2005. gada 30. jūnijam pagarinātu termiņu Protokolam, ar kuru nosaka zvejas iespējas un finansiālo ieguldījumu, kas paredzēts eiropas ekonomikas kopienas un zaļā raga salu republikas nolīgumā par zveju pie zaļā raga salu krastiem

6.11.2004   
            
            
               LV
            
            
               Eiropas Savienības Oficiālais Vēstnesis
            
            
               L 332/1
            
         
      PADOMES REGULA (EK) Nr. 1927/2004
   (2004. gada 21. oktobris)
   attiecībā uz Nolīguma slēgšanu vēstuļu apmaiņas veidā par to, lai uz laikposmu no 2004. gada 1. jūlija līdz 2005. gada 30. jūnijam pagarinātu termiņu Protokolam, ar kuru nosaka zvejas iespējas un finansiālo ieguldījumu, kas paredzēts Eiropas Ekonomikas kopienas un Zaļā Raga Salu Republikas Nolīgumā par zveju pie Zaļā Raga salu krastiem
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu saistībā ar 300. panta 2. punktu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Saskaņā ar Eiropas Ekonomikas kopienas un Zaļā Raga Salu Republikas Nolīgumu par zveju pie Zaļā Raga salu krastiem (2) Līgumslēdzējas puses pirms Nolīgumam pievienotā Protokola spēkā esamības termiņa beigām sāk sarunas, lai, savstarpēji vienojoties, noteiktu Protokola nosacījumus nākamajam periodam un, vajadzības gadījumā, visus grozījumus un papildinājumus, kas jāizdara pielikumā.
            
         
               (2)
            
            
               Kamēr notiek sarunas par grozījumiem protokolā, abas Līgumslēdzējas puses ir nolēmušas pašreizējo protokola (3), kas apstiprināts ar Regulu (EK) Nr. 301/2002 (4), termiņu pagarināt uz vienu gadu, slēdzot nolīgumu vēstuļu apmaiņas veidā.
            
         
               (3)
            
            
               Kopienas interesēs ir apstiprināt šo pagarināšanu.
            
         
               (4)
            
            
               Būtu jānosaka protokolā, kura termiņš tuvojas beigām, noteikto zvejas iespēju sadalījums starp dalībvalstīm,
            
         IR PIEŅĒMUSI ŠO REGULU.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā par to, lai uz laikposmu no 2004. gada 1. jūlija līdz 2005. gada 30. jūnijam pagarinātu termiņu Protokolam, ar kuru nosaka zvejas iespējas un finansiālo ieguldījumu, kas paredzēts Eiropas Ekonomikas kopienas un Zaļā Raga Salu Republikas Nolīgumā par zveju pie Zaļā Raga salu krastiem.
   Nolīguma teksts ir pievienots šai regulai.
   2. pants
   Protokolā noteiktās zvejas iespējas starp dalībvalstīm tiek sadalītas šādi:
   
               
                           —
                        
                        
                           tunzivju seineri:
                        
                     
            
               Francija
            
            
               19 kuģi
            
         
               Spānija
            
            
               18 kuģi
            
         
               
                           —
                        
                        
                           kuģi tunzivju zvejai ar āķiem
                        
                     
            
               Francija
            
            
               6 kuģi
            
         
               Spānija
            
            
               10 kuģi
            
         
               Portugāle
            
            
               2 kuģi
            
         
               
                           —
                        
                        
                           āķu zvejas kuģi pelāģiskai zvejai
                        
                     
            
               Spānija
            
            
               52 kuģi
            
         
               Portugāle
            
            
               10 kuģi
            
         
               
                           —
                        
                        
                           grunts āķu zvejas kuģi
                        
                     
            
               Portugāle
            
            
               630 BRT mēnesī, rēķinot vidēji gadā, vienlaicīgi zvejojot ne vairāk kā ar četriem kuģiem.
            
         Ja licences pieteikumi no šīm dalībvalstīm neaptver visas protokolā noteiktās zvejas iespējas, Komisija var izskatīt licences pieteikumus no jebkuras citas dalībvalsts.
   3. pants
   Dalībvalstis, kuru kuģi zvejo saskaņā ar minēto nolīgumu, paziņo Komisijai visus nozvejas apjomus, kas nozvejoti Zaļā Raga salu zvejas zonā, kā noteikts Komisijas Regulā (EK) Nr. 500/2001  (5).
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2004. gada 21. oktobrī
      
         
            Padomes vārdā —
         
         
            priekšsēdētājs
         
         G. ZALM
         
      
   
   
      (1)  Atzinums sniegts 2004. gada 15. septembrī (Oficiālajā Vēstnesī vēl nav publicēts).
   
      (2)  OV L 212, 9.8.1990., 3. lpp.
   
      (3)  OV L 47, 19.2.2002., 25. lpp.
   
      (4)  OV L 47, 19.2.2002., 2. lpp.
   
      (5)  OV L 73, 15.3.2001., 8. lpp.
   
      
         NOLĪGUMS
      
      vēstuļu apmaiņas veidā par to, lai uz laikposmu no 2004. gada 1. jūlija līdz 2005. gada 30. jūnijam pagarinātu termiņu Protokolam, ar kuru nosaka zvejas iespējas un finansiālo ieguldījumu, kas paredzēts eiropas ekonomikas kopienas un zaļā raga salu republikas nolīgumā par zveju pie zaļā raga salu krastiem
      Godātie kungi,
      Lai nodrošinātu, ka tiek pagarināts pašreiz spēkā esošais protokols (laikposmam no 2001. gada 1. jūlija līdz 2004. gada 30. jūnijam), ar kuru nosaka zvejas iespējas un finansiālo ieguldījumu, kas paredzēts Eiropas Ekonomikas kopienas un Zaļā Raga Salu Republikas zvejniecības nolīgumā, un kamēr notiek sarunas par protokolā veicamajiem grozījumiem, man ir tas gods apstiprināt, ka mēs piekrītam šādam pagaidu režīmam:
      
                  1.
               
               
                  No 2004. gada 1. jūlija līdz 2005. gada 30. jūnijam turpina piemērot režīmu, kas tika piemērots pēdējos trīs gadus.
                  Kopienas finansiālais ieguldījums saskaņā ar pagaidu režīmu ir tāds pats kā gada apjoms, kas paredzēts pašreiz spēkā esošā protokola 2. pantā. Finanšu kompensācijas maksājumu, vēlākais, 2005. gada 31. janvārī. Maksājumus mērķa pasākumiem, kas noteikti protokola 3. pantā, veic vienā maksājumā, tiklīdz ir izpildīti protokola 3. pantā paredzētie attiecīgie nosacījumi.
               
            
                  2.
               
               
                  Šajā laikposmā zvejas licences piešķir atbilstīgi pašreiz spēkā esošā protokola 1. pantā noteiktajiem ierobežojumiem, iemaksājot nodevas vai avansus, kas atbilst protokolam pievienotā pielikuma 2. punktā noteiktajiem.
               
            Es būtu ļoti pateicīgs, ja jūs apstiprinātu šīs vēstules saņemšanu un savu piekrišanu tās saturam.
      Godātie kungi, lūdzu, pieņemiet manus visdziļākās cieņas apliecinājumus.
      
         
            Eiropas Savienības Padomes vārdā
         
      
      Godātie kungi,
      Man ir tas gods apstiprināt, ka saņemta Jūsu vēstule ar šīs dienas datumu, kuras saturs ir šāds:
      “Godātie kungi,
      Lai nodrošinātu, ka tiek pagarināts pašreiz spēkā esošais protokols (laikposmam no 2001. gada 1. jūlija līdz 2004. gada 30. jūnijam), ar kuru nosaka zvejas iespējas un finansiālo ieguldījumu, kas paredzēts Eiropas Ekonomikas kopienas un Zaļā Raga Salu Republikas zvejniecības nolīgumā, un kamēr notiek sarunas par protokolā veicamajiem grozījumiem, man ir tas gods apstiprināt, ka mēs piekrītam šādam pagaidu režīmam:
      
                  1.
               
               
                  No 2004. gada 1. jūlija līdz 2005. gada 30. jūnijam turpina piemērot režīmu, kas tika piemērots pēdējos trīs gadus.
                  Kopienas finansiālais ieguldījums saskaņā ar pagaidu režīmu ir tāds pats kā gada apjoms, kas paredzēts pašreiz spēkā esošā protokola 2. pantā. Finanšu kompensācijas maksājumu, vēlākais, 2005. gada 31. janvārī. Maksājumus mērķa pasākumiem, kas noteikti protokola 3. pantā, veic vienā maksājumā, tiklīdz ir izpildīti protokola 3. pantā paredzētie attiecīgie nosacījumi.
               
            
                  2.
               
               
                  Šajā laikposmā zvejas licences piešķir atbilstīgi pašreiz spēkā esošā protokola 1. pantā noteiktajiem ierobežojumiem, iemaksājot nodevas vai avansus, kas atbilst protokolam pievienotā pielikuma 2. punktā noteiktajiem.”
               
            Man ir tas gods apstiprināt, ka Zaļā Raga Salu Republikas valdība piekrīt Jūsu vēstules saturam un ka saskaņā ar Jūsu priekšlikumu Jūsu vēstule un šī vēstule veido nolīgumu.
      Godātie kungi, lūdzu, pieņemiet manus visdziļākās cieņas apliecinājumus.
      
         
            Zaļā Raga Salu Republikas valdības vārdā